kardosdrur/scandi-wiki huggingface dataset:
Cæsarea

Der er flere steder ved navn Cæsarea, som er afledt af det romerske kejsernavn Cæsar:
Caesarea Maritima (senere kaldet Cæsarea Palæstina) – en antik havneby i det nuværende Israel
Qesarya (hebraisk form af Cæsarea) – en moderne by i Israel, tæt ved Caesarea Maritima
Cæsarea Filippi – en antik by i Golanhøjderne, i dag kaldet Banias
Cæsarea Mazaca – en by i Anatolien i det nuværende Tyrkiet, i dag kaldet Kayseri
Caesarea Iol – en antik havneby i det nuværende Algeriet, i dag kaldet Cherchell

Se også
Eusebius af Cæsarea – biskop af Cæsarea Palæstina i det 4. århundrede
Cæsar
Cubas flag

Cubas flag består af tre blå striber på en hvid bund og en rød trekant med en hvid stjerne. Flaget er i størrelsesforholdet 1:2.

De blå striber symboliserer landets tre oprindelige provinser, mens de hvide striber står for den revolutionære sags renhed. Den røde triangel står for frihed, lighed og broderskab, mens farven skal repræsentere de blodige slag, som er blevet udkæmpet for nationens selvstændighed. Den hvide stjerne symboliserer national selvstændighed.

Flaget blev officielt godkendt 20. maj 1902, men har rødder tilbage til 1849. Flaget blev skabt under et møde af eksil-cubanere i New York i juni 1849, som et symbol for uafhængighedskampen mod kolonimagten Spanien. General Narcisio Lòpez regnes som ophavsmand til flaget, mens Emilia Teurbe Tolón skal have syet det første virkelige flag. Dette første eksemplar af flaget fandt senere vej til Cuba og blev et mønster for det uafhængige Cubas flag. Flaget er siden forblevet uændret under skiftende politiske regimer.

Cubas flag har stået model for udformingen af Puerto Ricos flag hvor blåt og rødt har byttet plads.

Cubas flag benyttes uforandret i funktionerne som nationalflag, koffardiflag, statsflag og orlogsflag. Søforsvarets gøs er vandret delt med blå nederst og det øvre felt delt lodret i lige store røde og hvide felter. En hvid stjerne findes i det røde felt.

De cubanske flag gennem historien

Kilder 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000
 Whitney Smith: Den store flagbog. Alverdens flag gennem tiderne, København, 1977

Referencer 

Flag fra Nordamerika
Flag
Nationale flag
Puerto Ricos flag

Puerto Ricos flag består af fem horisontale striber, tre røde og to hvide, en blå triangel med en hvid stjerne. Det røde symboliserer blod, det hvide sejr og fred og det blå symboliserer havet og himmelen. Stjernen står for nationen og trianglen symboliserer den styrende magts tre dele; regeringen, parlamentet og domstolene. Flaget blev udformet i 1894 af Francisco Gonzalo Marin med Cubas flag som model, hvor det røde og blå byttede plads.

Puerto Ricos flag er i hovedsagen identisk med rederiflaget til Det Stavangerske Dampskibsselskab (etableret 1855).

Flag fra Nordamerika
Flag
Nationale flag
Kandy

Kandy (, ) er en by i højlandsprovinsen Central Province på Sri Lanka. Kandy ligger 490 meter over havet i indlandet og er øens gamle hovedstad. Byen har en række historiske og religiøse mindesmærker. Kandy symboliserer singalesisk storhedstid og religion. Det kandyanske kongerige var den del af Sri Lanka som beholdt sin uafhængighed fra kolonimagterne længst, indtil det overgav sig i 1815 til englænderne. Byen er kendt for templet Dalada Maligava.

Kandy har siden 1988 været på UNESCO verdensarvliste. Ved templet midt i byen ligger en kunstig indsø bygget af den sidste konge af Kandy, Vikramarājasimha (1797–1814) (skrives også Wickrama Rajashina og Sri Vikrama Rajasimha).

Ekstern henvisning 

Byer i Sri Lanka
Verdensarvsområder i Asien-Australasien
PS10-solkrafttårnet

PS10-solkrafttårnet (spansk: Planta Solar 10) er Europas første kommercielle solkraftværk, der benytter koncentreret solkraft. PS10-solkrafttårnet er opført ved den spanske by Sevilla.

Kraftværket producerer op til 11 MW elektricitet ved hjælp af 624 bevægelige spejle kaldet heliostater. Spejlene blev leveret af det spanske firma Abengoa, den termiske-solfanger er designet og bygget af det spanske ingeniørfirma Tecnical-Tecnicas Reunidas, og soltårnet er designet og bygget af ALTAC, et andet spansk ingeniør- og entreprenørfirma.

Hvert spejl har et overfladeareal på 120 kvadratmeter. Spejlene koncentrerer solens stråler ind mod toppen af det 115 meter (ca. 35 etager) høje tårn, hvor en solfanger og en dampturbine er placeret. Turbinen driver en elektrisk generator, som producerer elektricitet. At producere elektricitet på denne måde var i 2007 to eller tre gange dyrere end elektricitet fremstillet på fossilkraftværker, men priserne spåedes at falde efterhånden som teknologien udvikles, sådan som det er sket på vindkraft-området.

PS10 er den første i en serie af solenergi-kraftværker, som skal konstrueres i det samme område, og som samlet vil komme til at producere 300 MW i 2013. Kraftproduktionen vil komme i stand ved hjælp af en række teknologier. De første to kraftværker, som opstilles ved Sanlúcar la Mayor ved Sevilla, er PS10 og Sevilla PV, det største lavkoncentrations foto-voltaiske værk i Europa.

Til sammenligning kan nævnes Asnæsværket, som producerer 1057 MW elektricitet på tre aktive blokke samt op til 741 MW varme. Den nyeste blok, Blok 5, der er fra 1981 og er Danmarks største kraftværksblok, producerer alene 640 MW elektricitet og 308 MW fjernvarme og procesdamp.

Placering af lignende anlæg i Afrika 
Udviklerne forestiller sig mange af denne slags anlæg placeret i Nordafrika til at forsyne Europa med strøm.

Noter

Eksterne henvisninger 

 Power station harnesses Sun's rays
 Description and pictures 

Kraftværker i Spanien
Andalusien
Solkraftværker
François Sterchele

François Sterchele (14. marts 1982 – 8. maj 2008) var en belgisk fodboldspiller, der spillede for Club Brugge. Da han omkom i en trafikulykke, var han topscorer i sin klub, og i sæsonen 2006/2007 var han topscorer i Jupiter League (den bedste belgiske række). Han opnåede fire kampe på Belgiens fodboldlandshold, dog uden at score.

Fodboldspillere fra Belgien
Fodboldspillere fra Royal Charleroi
Fodboldspillere fra Club Brugge
Fodboldspillere fra Germinal Beerschot
Fodboldlandsholdsspillere fra Belgien
Bad Rodach

Bad Rodach er en by i i Landkreis Coburg i Regierungsbezirk Oberfranken i den tyske delstat Bayern. Bad Rodach er en kurby med de varmeste kilder i det nordlige Bayern.

Geografi 

Bad Rodach ligger i det det nordlige Bayern tæt ved grænsen til Thüringen. Den ligger cirka 18 kilometer nordvest for Coburg mellem Lange Berge i øst og Gleichberge i vest, ved floden Rodach.

Bydele og landsbyer 
I Bad Rodach ligger ud over hovedbyen følgende landsbyer og bebyggelser:

Eksterne henvisninger 

 Beskrivelse af byvåben
 Stadtteil Elsa
Freden i Tilsit

Freden i Tilsit afsluttede den fjerde koalitionskrig under Napoleonskrigene, og betegner to aftaler som blev indgået i Tilsit i Østpreussen 7. og 9. juli 1807 mellem kejser Napoleon Bonaparte, zar Aleksandr 1. af Rusland og kong Frederik Vilhelm 3. af Preussen.

7. juli mødtes Napoleon og Alexander i en pontonbåd i midten af Memel, som var demarkationslinje mellem den franske og den russiske indflydelseszone. Den russisk-franske fredsslutning delte Østeuropa i en fransk og en russisk interessesfære. Den preussisk-franske aftale genoprettede Preussens status som en europæisk middelmagt.

Den fransk-russiske overenskomst 
Zaren accepterede Rhinforbundet og det nye hertugdømme Warszawa som franske vasaller og sluttede sig til kontinentalspærringen, Frankrigs økonomiske blokade af England. Napoleon opmuntrede Aleksandr til en konfronterende politik overfor England, som efter det engelske angreb på København førte til den engelsk-russiske krig (1807-1812). Rusland fik frie hænder til en aggressiv ekspansionspolitik mod Sverige og Det Osmanniske Rige. Det lykkedes zaren i den russisk-svenske krig (1808-1809) at tvinge Sverige til at afstå Finland og slutte sig til kontinentalspærringen mod England.

Rusland trak sig ud af Valakiet og Moldavien, men erobrede i den russisk-tyrkiske krig 1806-1812 store dele af Kaukasus (Georgien) fra Det Osmanniske Rige og sikrede sig i 1812 Bessarabien. De joniske øer og Cattaro, som var besat af de russiske admiraler Usjakov og Senjavin, kom til Frankrig. Som modydelse garanterede Napoleon suveræniteten til hertugdømmet Oldenburg og enkelte andre småfyrstendømmer, som blev regeret af zarens tyske slægtninge.

Den fransk-preussiske overenskomst 

Var den fransk-russiske overenskomst af 7. juli en aftale mellem ligemænd, havde traktaten med Preussen to dage senere mere karakter af en diktatfred. Rigtignok forhindrede zarens intervention den endelige opløsning af Preussen, som Napoleon havde stræbt efter, men Preussens territorium blev gennem freden i Tilsit reduceret med mere end 50%.

Danzig blev en fri by, og det preussiske amt Cottbus gik til Sachsen. De vestelbiske lande gik alle tabt og gik til det nye kongerige Westfalen. Preussen mistede også størstedelen af de østlige territorier vundet i 1790-tallet. Af disse territorier blev Hertugdømmet Warszawa oprettet, som blev regeret af kongen af Sachsen i personalunion. De vigtigste fæstninger, deriblandt Magdeburg, fik franske garnisoner. Hæren på 200.000 mand blev reduceret til 42.000. Den preussiske reststat med 4,94 millioner indbyggere måtte også betale 120 millioner franc eller mere end 32 millioner preussiske rigsdaler til Frankrig, og måtte desuden slutte sig til Napoleons antiengelske kontinentalspærring.

Dronning Louise bønfaldt forgæves Napoleon om at mildne betingelserne.

Fra 1810 underminerede Rusland aftalen med Napoleon ved at lade neutrale handelsskibe sejle til britiske havne. I 1812 indgik Rusland fred med England. Det førte til Napoleons Ruslandsfelttog samme år.

Napoleonskrigene
Preussen
Rusland i 1800-tallet
Tilsit
Tilsit, Freden i
Begivenheder i 1807
Fjerde koalitionskrig
Sovetsk (Kaliningrad oblast)

Sovetsk (, ), indtil 1946 kendt som Tilsit (; ; ), er en by i Rusland. Byen ligger i Kaliningrad oblast, der er en russisk eksklave ved Østersøen mellem Polen og Litauen.

Sovetsk ligger ved floden Nemunas, der udgør grænsen til Litauen. Byen har  indbyggere. Den blev nævnt første gang i  og var tidligere en del af Østpreussen, og var da kendt som Tilsit.

I 1807 undertegnede Napoleon 1. af Frankrig og zar Alexander 1. af Rusland en ikke-angrebspagt i Tilsit (Freden i Tilsit).

Historie 
Byen har været tysk siden 1406 og ved en afstemning i 1919 stemte 95,8 % for fortsat tilhørsforhold til Tyskland, blandt dem også de fleste af de ca. 1000 litauere, som boede i byen. Byen havde i 1939 56.573 indbyggere. I januar 1945 blev byen efter svære kampe, som førte til ødelæggelse af 80% af byens bygninger, indtaget af Den røde hær, efter de tyske indbyggere var flygtet.

Berømte bysbørn 
 Ludwig Aegidi (1825–1901) – tysk jurist og politiker
 Gustaf Kossinna (1858–1931) – tysk arkæolog og lingvist
 Armin Mueller-Stahl (født 1930) – tysk Oscar-nomineret skuespiller
 Edgar Froese (1944–2015) – tysk kunstner og elektronisk musikpioner, grundlægger af den elektroniske musikgruppe Tangerine Dream

Referencer

Eksterne henvisninger 

 

Byer i Kaliningrad oblast
Østpreussen
Dörfles-Esbach

Dörfles-Esbach er en kommune i Landkreis Coburg i Regierungsbezirk Oberfranken i den tyske delstat Bayern. Kommunen ligger ved den nordøstlige udkant af Coburg.

Kommunen består af de to landsbyer der har givet navn til den:
 Dörfles
 Esbach

I Dörfles-Esbach tales en frankisk dialekt der kaldes Itzgründisch.

Historie 
Esbach er kendt tilbage til 1149 som Groß-Espe , mens Dörfles først er kendt fra 1317 . Kommunen hørt til 1918 til hertugdømmet Sachsen-Coburg. I 1971 sluttede Dörfles og Esbach sig sammen til én kommune.

Eksterne henvisninger 

 Om byvåbenet
Børsmægler

En børsmægler er en person (eller virksomhed) som køber og sælger aktier på en børs på vegne af en anden person (eller virksomhed).

Børsmæglere i Danmark 
 Danske Bank
 Jyske Bank
 Lån & Spar Bank
 Nordea
 Nordnet
 Nykredit
 Saxo Bank
 Saxo Privatbank
 Sydbank
 Svenska Handelsbanken

Internetmæglere 
En internetmægler er en virksomhed på nettet, der køber eller sælger aktier på børsen på vegne af kunden. Kunden kan være en privatperson eller en virksomhed. Kunden vælger som regel selv, hvilke aktier han vil købe, og kan gøre det via internetmæglerens hjemmeside.

I Danmark er de to rene internetmæglere: Nordnet og Saxo Bank.

Eksterne henvisninger 
 Se jobbeskrivelsen på uddannnelsesguiden 
 Test af internetmæglere på penge.dk 

Stillingsbetegnelser
Rödental

Rödental er en by i Landkreis Coburg i Regierungsbezirk Oberfranken i den tyske delstat Bayern. Den ligger cirka syv kilometer nordøst for Coburg.

Rödental ligger i Thüringer Walds udløbere og viser tydeligt Mittelgebirgekarakter (306–464 moh.). Oprindelig var området præget af rydninger i de udstrakte løvskove, men i de senere århundreder er der også anlagt store fyr- og granskove.
Områderne ligger i hovedsagen omkring løbene for floderne Itz og Röthen.

Inddeling 
Rödental er dannet ved en sammenlægning af 16 tidligere selvstændige kommuner:

Weblinks 

 
 Om byvåbenet
Andrew John

Andrew John Huddleston (født 10. maj 1948 i Leeds England) bruger kunstnernavnet Andrew John , han er folkemusiker og -sanger og havde stor indflydelse på folkemusikmiljøet i Danmark fra 1969.

Siden 1976 har Andrew John spillet sammen med Lissa Ladefoged, i duoen Andrew John & Lissa. De har de turneret i større dele af verden.

Ekstern henvisning 
 Background info. – Lissa og Andrew Johns hjemmeside.

Sangere fra Danmark
Har spillet på Roskilde Festival
Folkemusikere fra Danmark
Personer fra Leeds
Grethe

Grethe er et pigenavn, der er en kortform af Margrethe. Navnet findet også i varianterne Grete, Greta og Gretha samt de tyske former Gretchen og Gretel. Omkring 24.500 danskere bærer et af disse navne ifølge Danmarks Statistik. Dertil skal lægges, at navnet er meget anvendt i sammensætninger med og uden bindestreg, f.eks. Anne-Grethe, Hannegrete.

Kendte personer med navnet
Greta Andersen, dansk svømmer.
Greta Thunberg, svensk klimaaktivist.
Grethe Dirckinck-Holmfeld, dansk forfatter.
Grete Frische, dansk skuespiller.
Greta Garbo, svensk skuespiller.
Grethe Holmer, dansk skuespiller.
Anne Grete Holmsgaard, dansk folketingspolitiker.
Grethe Ingmann, dansk sanger.
Grete Klitgaard, dansk sanger.
Grethe Kolbe, dansk dirigent og kapelmester.
Grethe Mogensen, dansk sanger og skuespiller.
Grethe Fenger Møller, dansk politiker og minister.
Anne Grete Rendtorff, dansk sanger.
Anne-Grethe Bjarup Riis, dansk skuespiller.
Grethe Rostbøll, dansk politiker og minister.
Grete Roulund, dansk forfatter.
Greta Scacchi, italiensk-engelsk skuespiller.
Grethe Sønck, dansk sanger og skuespiller.
Grethe Thordahl, dansk skuespiller.
Grete Waitz, norsk løber.

Navnet anvendt i fiktion
Hans og Grethe samt Den kloge Grete er eventyr samlet af brødrene Grimm.
I filmen Oh Happy Day fra 2004 er Grethe en af hovedpersonerne; hun spilles af Ditte Gråbøl.

Andre anvendelser
En sort af Almindelig Ene hedder 'Grethe'.

Noter

Pigenavne
United States Postal Service

United States Postal Service (USPS) er en selvstændig statslig organisation under den amerikanske regering, etableret i 1775, som er ansvarlig for postomdeling i USA.

I USA har organisationen forskellige populære betegnelser, the post office, the postal service, the mail eller USPS.

USPS ledes af en gruppe, som er udpeget af den amerikanske præsident. Gruppen vælger en generalpostmester, til at fungere som organisationens daglige leder, blandt sine medlemmer.

Organisationen har hovedsæde i Washington, og har pr. 2007 ca. 800.000 ansatte, en omsætning på $ 74.973.000.000 og et nettooverskud på $ 5.142.000.000.

Postal Inspection Service 
U.S. Postal Inspection Service (USPIS) er USAs ældste politietat. Den kan føres tilbage til 1770erne, hvor generalpostmesteren ansatte en specialagent til at undersøge postvæsenet. 

I 1830erne var flere specialagenter ansat for at forhindre og bekæmpe postrøverier.

USPIS efterforsker postrelatere lovovertrædelser. Dette inkluderer tyveri og afsending av ulovlige forsendelser, angreb på postbude og terrorrelaterede hændelser blandt andet afsending af miltbrand og ricin.

Som supplement til civile efterforskere har USPIS  uniformerede tjenestemænd (Postal Police officers), som beskytter store postanlæg, eskorterer værdifulde postforsendelser og udøver andre sikkerhedsopgaver.

Trivia 
Gennem flere år sponserede USPS et professionel cykelhold som havde selskabets navn. Holdet vandt flere titler i cykkelløbet Tour de France med Lance Armstrong som kaptajn. 

Sponsoraftalen sluttede i 2004 og Discovery Channel overtog holdet, som skiftede navn til Discovery Channel Pro Cycling Team.

Ekstern henvisning 

 USPS officielle hjemmeside (engelsk)

Postorganisationer
Offentlige organisationer fra USA
Afdelt hertug

Afdelt hertug eller afdelt herre var en med-hertug i Sønderjylland og Holsten med reducerede rettigheder. En afdelt herre var undergivet hertugdømmernes fællesregering og stændermødets beslutninger. 

Da Hans den Yngre i 1564 fik overladt dele af den kongelige del af hertugdømmerne Sønderjylland og Holsten, nægtede stænderne at hylde og anerkende hertug Hans som regerende hertug, selv om han fik sine områder overladt af kongen på samme vilkår og blev forlenet med hertugdømmerne på samme måde som de andre med-hertuger. Stænderne fastholdt modstanden gennem hele hertugens levetid. Hans den Yngre havde dermed heller ikke andel i den fælles regering. 

En afdelt herre var ligestillet med de regerende hertuger i de spørgsmål, der angik den lokale forvaltning. Men i større spørgsmål, der angik hertugdømmerne som helhed, var han undersåt. En afdelt del-hertugdømme fik hverken retten til at præge mønt (møntret) eller til at holde stående tropper.

Eksterne henvisninger 
 Grænseforeningens leksikon: Hertug 

Danmark i 1500-tallet
Slesvig-Holstens historie
Sønderjyllands historie (på tværs af landegrænser)
NH

NH eller Nh har flere betydninger:

 New Hampshire – NH, United States Postal Service forkortelse for staten New Hampshire
 All Nippon Airways – NH, IATA forkortelse baseret på tidligere navn, Nippon Helicopter
Ordensbekendtgørelsen

Ordensbekendtgørelsen er den uformelle betegnelse for Justitsministeriets bekendtgørelse nr. 511 af 20. juni 2005 "om politiets sikring af den offentlige orden og beskyttelse af enkeltpersoners og den offentlige sikkerhed mv., samt politiets adgang til at iværksætte midlertidige foranstaltninger".

Bekendtgørelsen, der ophævede og afløste normalpolitivedtægten fra 1968, er udstedt i medfør af politiloven og regulerer en række forhold vedrørende opretholdelse af den offentlige orden, herunder forbud mod støjende og fornærmelig opførsel på steder, hvortil der er almindelig adgang, forbud mod benyttelse af højtalere, musikanlæg mv., når benyttelsen må antages at være til ulempe for omkringboende eller forbipasserende, forbud mod uvedkommendes ophold på trapper, i opgange og i porte, regler om anmeldelse af møder og optog på veje, regler om besøgendes overholdelse af ordensbestemmelser for offentlige anlæg mv., regler om opsætning af afspærringer i forbindelse med udførelse af arbejder på huse og ved fare for nedstyrtning af tagsten, sne, istapper eller lign.

Kilder 

Jura
Retsvidenskab
Juridiske begreber
Retskilde
Ève Curie

Ève Curie (født 6. december 1904, død 22. oktober 2007) var en fransk/amerikansk forfatterinde. Hun var Marie og Pierre Curies anden datter og Irène Joliot-Curies lillesøster.

Biografi 
Etter at have afsluttet sin skolegang med de bedste karakterer, studerede Ève Curie filosofi og videnskab ved Collège Sévigné i Paris. Efter eksamen i 1925 blev hun koncertpianist, og debuterede sammen år med en koncert i Paris. I de følgende år havde hun koncerter i Frankrig og Belgien.

I 1958 blev hun amerikansk statsborger og bosatte sig i New York.

Eksterne henvisninger 

 

Biografiforfattere fra Frankrig
Biografiforfattere fra USA
Hundredårige
Polsk-amerikanere
Pianister fra Frankrig
Pianister fra USA
Journalister fra USA
Journalister fra Frankrig
Faglitterære forfattere fra Frankrig
Faglitterære forfattere fra USA
Personer fra Paris
Lissa Ladefoged Sørensen

Lissa Ladefoged Sørensen (født 19. april 1952 i Aarhus) bruger Lissa som kunstnernavn. Lissa er pottemager og uddannet på Århus Kunstakademi og optræder solo som folkesanger og er desuden med i folkgruppen “Ka’os”.

Har indspillet flere LP'er og CD'er blandt andet sammen med Andrew John i duoen Andrew John & Lissa.

Sangere fra Danmark
Har spillet på Roskilde Festival
Personer fra Aarhus
Århus Kunstakademi

Århus Kunstakademi er en folkeoplysende forening beliggende midt i centrum i Aarhus. Århus Kunstakademi tilbyder en række kurser inden for kunst, kunsthåndværk og kunstteori. Der er også mulighed for at følge et 4-årigt uddannelsesforløb, hvor man efter afgang kan nedsætte sig som selvstændig billedkunstner og kunsthåndværker.  

Århus Kunstakademi startede i 1964 og har siden spillet en rolle i uddannelsen af kunstnere og kunsthåndværkere, først i Studsgade og siden 1971 i den nedlagte J.E. Schmalfeldts tobaksfabrik på hjørnet af Vestergade og Grønnegade.

Ekstern henvisning 
 Århus  Kunstakademi

Kunst i Aarhus
Kunstakademi
Etableret i 1963
Øresundsbanen

Øresundsbanen (på svensk Öresundsbanan) er jernbanestrækningen mellem København og Malmö (Fosieby) over Øresundsforbindelsen. I København er banen forbundet med Vestbanen og Kystbanen, i Fosieby med Kontinentalbanan og Ystadbanan.

Trafik 
Øresundstog fra Østerport Station kører over Københavns Hovedbanegård, ud på Øresundsbanen via Københavns Lufthavn, Kastrup til Malmö C og videre ind i Sverige til Göteborg C (Västra Götalands län), Kalmar C (Kalmar län i Småland) og over Kristianstad (Skåne län) til Karlskrona C (Blekinge län).

Fra Københavns Lufthavn, Kastrup afgår der InterCityLyn-tog over København H til Aalborg Lufthavn Station, Struer Station og Sønderborg Station. Desuden kører der dagligt fem til syv SJ Snabbtåg fra København H over Malmö C og videre til Stockholm C. Mandag-fredag kører der regionaltog fra Københavns Lufthavn, Kastrup til Slagelse Station udenom København H.

Der kørte også InterCitytog til Københavns Lufthavn, Kastrup fra Aalborg Station indtil køreplansskiftet d. 12. december 2021, men de kører nu til Østerport eller helt til Helsingør

Teknik 
Ved Lernacken, hvor Øresundsbroen er forbundet med Sverige, ligger grænsen mellem banens danske (25 kV, 50 Hz) og svenske (15 kV, 16 2/3 Hz) strømforsyningsstandard. Kun elektriske tog tilpasset dobbelt spænding samt dieseldrevne tog, kan passere dette punkt. Signalsystemet og trafikstyringen har grænsen på Peberholm. Alle tog skal have dansk og svensk ATC.

Som i Danmark er der højrekørsel på hele banen, også på banedelen i Sverige, hvor alle dobbeltsporede baner ellers har venstrekørsel. En bro nord for Malmø skifter side.

Citytunneln 
Efter at Citytunneln under Malmö indviedes den 11. december 2010, er Øresundsbanen sluttet direkte til tunnelen, hvilket letter togtrafikken over Øresund, da fjerntogene så ikke længere skal skifte kørselsretning efter Malmö C, der hidtil har været en rebroussementsstation.

Eksterne henvisninger 
 Öresundsbanan på Banverkets websted
 Öresundsbanan  på Järnväg.net

Kilder 

 
Jernbanestrækninger i Sverige